पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। अक्टूबर 2001 में सात तारीख को गुजरात की कमान संभालने वाले नरेन्द्र मोदी कई बार बीमारी व अन्य ऐसे ही कारणों के सहारे नाराजगी जता कर भाजपा में मनचाहे फैसले करवा चुके हैं। अब भाजपा में मोदी के खिलाफ ही ‘नाराजगी’ का शस्त्र चला है। गोवा घटनाक्रम ने इन सारी घटनाओं की याद ताजा कर दी है।
वे कुछ मौके जब चला नाराजगी का पैंतरा...
- 2002 गुजरात विधानसभा चुनाव के समय हरेन पंडच्या को एलिसब्रिज विस. सीट से टिकट न देने की मांग। अस्पताल में भर्ती हो गए।
- गोधरा कांड- 2002 की हिंसा के समय तत्कालीन प्रधानमंत्री अटल बिहारी वाजपेयी ने, मोदी को राजधर्म निभाने की सलाह दी, तो बीच में टोकते हुए कहा था कि राजधर्म निभाया है।
- 2002 में गोवा कार्यकारिणी में इस्तीफा ले लिया जाएगा, इसकी भनक लगने पर बैठक में न जाने का निर्णय कर बैठ गए थे। बाद में आडवाणी के कहने पर जेटली मनाने आए और लेकर गए थे।
- 2011 में आडवाणी ने भ्रष्टाचार के खिलाफ गुजरात से जनचेतना यात्रा निकालने की इच्छा जताई तब आडवाणी से नाराज मोदी ने बंद कमरे में विरोध जताया। फलत: आडवाणी को यात्रा बिहार से शुरू करनी पड़ी।
- 2012 में राजनीतिक प्रतिद्वंद्वी संजय जोशी को भाजपा की कार्यकारिणी (मुंबई) से दूर रखने की जिद पकड़ ली। खुद मुंबई बैठक में जाने के बजाय इंदौर-मध्य प्रदेश एक कार्यक्रम में जा पहुंचे।
- 2012 में ही जोशी को भाजपा कार्यकारिणी से हटवाने में सफल हो गए। तत्पश्चात जोशी ने ट्रेन के जरिए गुजरात से गुजरने का कार्यक्रम बना। मोदी ने जोशी की इस यात्रा पर भी ब्रेक लगवा दी, ताकि जोशी का रेलवे स्टेशनों पर स्वागत न हो।
- 2013 में कर्नाटक में भाजपा की पराजय के बाद राजनाथ सिंह के नेतृत्व में पार्टी संसदीय दल की पहली बैठक हुई। मोदी दूर रहे। वजह बताई गई दांत में दर्द।
- 2002 के बाद अब फिर गोवा। गोवा में भाजपा कार्यकारिणी की बैठक लेकिन ‘नाराजगी’ के हथियार का बीमारी के रूप में इस्तेमाल कर आडवाणी, उमा भारती, जशवंत सिंह एवं शत्रुघ्न सिंहा अनुपस्थित।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva zho_Hant eng_Latn